CELEX: 32014D0128
Language: lv
Date: 2014-03-10 00:00:00
Title: 2014/128/ES: Komisijas Īstenošanas lēmums ( 2014. gada 10. marts ) par gaismas diožu tuvās gaismas moduļa E-Light apstiprināšanu par inovatīvu tehnoloģiju vieglo automobiļu CO 2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009  Dokuments attiecas uz EEZ

11.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 70/30
            
         
      KOMISIJAS ĪSTENOŠANAS LĒMUMS
   
   (2014. gada 10. marts)
   par gaismas diožu tuvās gaismas moduļa E-Light apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009
   (Dokuments attiecas uz EEZ)
   (2014/128/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 12. panta 4. punktu,
   tā kā:
   
               (1)
            
            
               Piegādātājs Automotive Lighting Reutlingen GmbH (“pieteikuma iesniedzējs”) 2013. gada 9. jūlijā iesniedza pieteikumu gaismas diožu (LED) tuvās gaismas moduļa E-Light apstiprināšanai par inovatīvu tehnoloģiju. Pieteikuma pilnīgums tika vērtēts saskaņā ar Komisijas Īstenošanas regulas (ES) Nr. 725/2011 4. pantu (2). Tika konstatēts, ka pieteikums ir pilnīgs, un termiņš, kurā Komisijai jānovērtē pieteikums, sākās nākamajā dienā pēc oficiālas saņemšanas, t. i., 2013. gada 10. jūlijā.
            
         
               (2)
            
            
               Pieteikums ir novērtēts saskaņā ar Regulas (EK) Nr. 443/2009 12. pantu, Īstenošanas regulu (ES) Nr. 725/2011 un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009 (“tehniskās norādes”) (3).
            
         
               (3)
            
            
               Pieteikums attiecas uz LED tuvās gaismas moduli E-Light, kas ir apgaismes tehnoloģija, kura ir balstīta uz tā dēvēto gaismas laušanas un atstarošanas sistēmu. E-Light modulis izmanto caur lēcām lauzto un atstaroto gaismu, lai koncentrētu gaismu, ko radījis neliels skaits LED lampu. Šī tehnoloģija krietni atšķiras no LED apgaismes sistēmas, kas apstiprināta kā ekoinovācija Komisijas Īstenošanas lēmumā 2013/128/ES (4). Būtu jāatzīmē arī tas, ka uzņēmuma Automotive Lighting pieteikuma pamatā ir vienkāršota pieeja, kas aprakstīta tehniskajās norādēs, savukārt iepriekš apstiprinātā tehnoloģija bija balstīta uz visaptverošu pieeju.
            
         
               (4)
            
            
               Komisija uzskata, ka pieteikumā sniegtā informācija apstiprina, ka ir izpildīti nosacījumi un kritēriji, kas minēti Regulas (EK) Nr. 443/2009 12. pantā un Īstenošanas regulas (ES) Nr. 725/2011 2. un 4. pantā.
            
         
               (5)
            
            
               Pieteikuma iesniedzējs ir pierādījis, ka E-Light moduļa izmantojums vieglajos automobiļos nepārsniedza 3 % jauno vieglo automobiļu, kas reģistrēti atsauces gadā, proti, 2009. gadā. Kā pamatojumu pieteikuma iesniedzējs norādīja tehniskās norādes, kurās sniegts ziņojuma par CLEPA LIGHT Sight Safety iniciatīvu kopsavilkums. Pieteikuma iesniedzējs ir izmantojis iepriekš noteiktas funkcijas un vidējos datus atbilstoši vienkāršotajai pieejai, kas izklāstīta tehniskajās norādēs.
            
         
               (6)
            
            
               Pieteikuma iesniedzējs saskaņā ar tehniskajās norādēs aprakstīto vienkāršoto pieeju kā pamata tehnoloģiju ir izmantojis halogēnspuldzes, lai pierādītu E-Light moduļa spēju samazināt CO2 emisijas.
            
         
               (7)
            
            
               Pieteikuma iesniedzējs ir iesniedzis metodiku CO2 samazinājumu testēšanai, kurā iekļautas formulas, kas atbilst tehniskajās norādēs aprakstītajām formulām, kuras izmanto vienkāršotajā pieejā attiecībā uz apgaismes funkcijām. Komisija uzskata, ka testēšanas metodika nodrošinās testēšanas rezultātus, kas ir pārbaudāmi, atkārtojami un salīdzināmi, un ka tā spēj reālistiskā veidā ar pārliecinošu statistisko nozīmīgumu pierādīt inovatīvās tehnoloģijas priekšrocības CO2 emisiju ziņā saskaņā ar Īstenošanas regulas (ES) Nr. 725/2011 6. pantu.
            
         
               (8)
            
            
               Ņemot vērā iepriekš minēto, Komisija uzskata, ka pieteikuma iesniedzējs ir pietiekami pārliecinoši pierādījis, ka inovatīvā tehnoloģija ir ļāvusi vismaz par 1 g CO2/km samazināt emisijas.
            
         
               (9)
            
            
               Tuvās gaismas apgaismojuma aktivizācija netiek pieprasīta, veicot CO2 emisiju tipa apstiprinājuma testu, kas minēts Eiropas Parlamenta un Padomes Regulā (EK) Nr. 715/2007 (5) un Komisijas Regulā (EK) Nr. 692/2008 (6), tāpēc Komisija piekrīt, ka attiecīgās apgaismes ierīces nav ietvertas standarta testa ciklā.
            
         
               (10)
            
            
               Attiecīgo apgaismes funkciju aktivizēšana ir obligāta, lai nodrošinātu transportlīdzekļa drošu ekspluatāciju, tāpēc tā nav atkarīga no vadītāja izvēles. Pamatojoties uz minēto, Komisija uzskata, ka ražotājs būtu uzskatāms par atbildīgu par CO2 emisiju samazinājumu, ko nodrošina LED izmantošana.
            
         
               (11)
            
            
               Komisija konstatē, ka verifikācijas ziņojumu sagatavojis FAKT S.r.l., kas ir neatkarīga un sertificēta struktūra, un ka ziņojumā ir apstiprināti pieteikumā izklāstītie konstatējumi.
            
         
               (12)
            
            
               Ņemot vērā iepriekš izklāstīto, Komisija uzskata, ka attiecībā uz konkrētās inovatīvās tehnoloģijas apstiprināšanu iebildumi nebūtu jāceļ.
            
         
               (13)
            
            
               Visiem ražotājiem, kas vēlas izmantot vidējo īpatnējo CO2 emisiju samazinājumu, lai, izmantojot CO2 emisiju ietaupījumu, kas rodas, pateicoties ar šo lēmumu apstiprinātajai inovatīvajai tehnoloģijai, sasniegtu savu īpatnējo emisiju mērķi, saskaņā ar Īstenošanas regulas (ES) Nr. 725/2011 11. panta 1. punktu būtu jāatsaucas uz šo lēmumu savā pieteikumā EK tipa apstiprinājuma sertifikāta saņemšanai attiecīgajiem transportlīdzekļiem,
            
         IR PIEŅĒMUSI ŠO LĒMUMU.
   1. pants
   1.   LED tuvās gaismas modulis E-Light, kuru plānots izmantot M1 kategorijas transportlīdzekļos, tiek apstiprināts par inovatīvu tehnoloģiju Regulas (EK) Nr. 443/2009 12. panta nozīmē.
   2.   CO2 emisiju samazinājumu, ko panāk, izmantojot 1. punktā minēto LED tuvās gaismas moduli E-Light, nosaka, izmantojot pielikumā noteikto metodiku.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2014. gada 10. martā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 140, 5.6.2009., 1. lpp.
   
      (2)  Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem (OV L 194, 26.7.2011., 19. lpp.).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Komisijas 2013. gada 13. marta Īstenošanas lēmums 2013/128/ES par apstiprinājumu gaismas diožu kā inovatīvas tehnoloģijas izmantošanai noteiktās apgaismes ierīcēs M1 tipa transportlīdzekļos, lai samazinātu vieglo automobiļu CO2 emisijas saskaņā ar Eiropas Parlamenta un Padomes Regulu (EK) Nr. 443/2009 (OV L 70, 14.3.2013., 7. lpp.)
   
      (5)  Eiropas Parlamenta un Padomes 2007. gada 20. jūnija Regula (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 171, 29.6.2007., 1. lpp.).
   
      (6)  Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
   
      PIELIKUMS
      
         METODIKA CO2 EMISIJU SAMAZINĀJUMA NOTEIKŠANAI, IZMANTOJOT LED TUVĀS GAISMAS MODULI E-LIGHT M1 KATEGORIJAS TRANSPORTLĪDZEKLĪ
      
      1.   Ievads
      
      Lai noteiktu, cik lielu CO2 emisiju samazinājumu var panākt, izmantojot LED tuvās gaismas moduli E-Light M1 kategorijas transportlīdzeklī, ir jānosaka šādi elementi:
      
                  a)
               
               
                  testēšanas nosacījumi;
               
            
                  b)
               
               
                  testēšanas procedūra;
               
            
                  c)
               
               
                  formulas CO2 emisiju ietaupījuma aprēķināšanai;
               
            
                  d)
               
               
                  formulas standartnovirzes aprēķināšanai;
               
            
                  e)
               
               
                  CO2 ietaupījumu noteikšana sertifikācijai tipa apstiprinātājās iestādēs.
               
            2.   Testēšanas nosacījumi
      
      Piemēro prasības, kas paredzētas ANO EEK Noteikumos Nr. 112 (1) – Vienoti noteikumi par mehānisko transportlīdzekļu galveno lukturu apstiprināšanu, ja tie izstaro asimetrisku tuvo, tālo vai abas gaismas un ir aprīkoti ar kvēlspuldzēm un/vai gaismu izstarojošu diožu (LED) moduļiem. Lai noteiktu enerģijas patēriņu, ir jāatsaucas uz Noteikumu Nr. 112 6.1.4. punktu un 10. pielikuma 3.2.1. un 3.2.2. punktu.
      Turklāt 30 minūtes veic testējamās iekārtas (EUT) iesildīšanu, sasniedzot 0,78 A strāvas stiprumu un 13,4 V spriegumu. EUT sastāv no LED lampas elektroniskās kontroles bloka (ECU) un tuvās gaismas moduļa.
      3.   Testēšanas procedūra
      
      Mērījumi jāveic tā, kā parādīts attēlā. Izmanto šādas iekārtas:
      
                  —
               
               
                  divus digitālos testerus: vienu izmanto līdzstrāvas mērīšanai, otru – līdzstrāvas sprieguma mērīšanai,
               
            
                  —
               
               
                  barošanas bloku.
               
            
         
      
         Attēls
      
      
         Testēšanas ierīce (A ir ampērmetrs, LED ECU ir LED lampas elektroniskās kontroles bloks)
      
      Kopumā jāveic desmit mērījumi, izmantojot šādas sprieguma vērtības: 9,0 V; 10,0 V; 11,0 V; 12,0 V; 13,0 V; 13,2 V; 13,4 V; 14,0 V; 15,0 V; 16,0 V (kur 13,2 V un 13,4 V ir tipiskas sprieguma vērtības vieglajiem transportlīdzekļiem).
      Katrai sprieguma vērtībai ir attiecīgi jāmēra strāvas stiprums.
      Precīzas iestatītās sprieguma vērtības un izmērītās strāvas vērtības jāreģistrē ar precizitāti līdz četriem cipariem aiz komata.
      4.   Formulas
      
      Lai noteiktu CO2 ietaupījumu un to, vai ir ievērota robežvērtība 1 g CO2/km, ir jāveic šādas darbības:
      
                  1. darbība
               
               
                  :
               
               
                  aprēķina elektroenerģijas ietaupījumu;
               
            
                  2. darbība
               
               
                  :
               
               
                  aprēķina CO2 ietaupījumu;
               
            
                  3. darbība
               
               
                  :
               
               
                  aprēķina kļūdu CO2 ietaupījumā;
               
            
                  4. darbība
               
               
                  :
               
               
                  pārbauda robežvērtību.
               
            4.1.   Elektroenerģijas ietaupījuma aprēķināšana
      
      Katram no 10 mērījumiem izmantoto elektrisko jaudu aprēķina, iestatīto sprieguma vērtību reizinot ar izmērītās strāvas vērtību. Jāiegūst 10 vērtības. Katra vērtība jāizsaka ar precizitāti līdz četriem cipariem aiz komata. Pēc tam jāaprēķina izmantotās elektriskās jaudas vidējā vērtība, kas ir minēto 10 vērtību summa, dalīta ar 10.
      Iegūstamo elektroenerģijas ietaupījumu aprēķina, izmantojot šādu formulu:
      1. formula 
      kur:
      
                  ΔP
               
               
                  :
               
               
                  elektroenerģijas ietaupījums (W);
               
            
                  Pbaseline
                  
               
               
                  :
               
               
                  pamata tehnoloģijas elektroenerģijas patēriņš, kas ir 137 W;
               
            
                  Peco-innovation
                  
               
               
                  :
               
               
                  ekoinovācijas patērētās elektroenerģijas vidējā vērtība (W).
               
            4.2.   CO2 ietaupījuma aprēķināšana
      
      Formulas, ko izmanto, lai aprēķinātu CO2 emisiju ietaupījumu ekoinovācijas rezultātā, ir šādas.
      
                   
               
               
                  Transportlīdzeklim ar benzīna motoru:
                  2. formula 
               
            
                   
               
               
                  Transportlīdzeklim ar dīzeļa motoru:
                  3. formula 
               
            kur CO2 šajās formulās ir CO2 ietaupījums (g CO2/km).
      Ievades dati 2. un 3. formulai ir šādi:
      
                  ΔP
               
               
                  :
               
               
                  ietaupītā elektroenerģija (W), kas ir 1. darbības rezultāts;
               
            
                  UF
               
               
                  :
               
               
                  izmantošanas koeficients, kas tuvās gaismas lampai ir 0,33;
               
            
                  v
               
               
                  :
               
               
                  
                     NEDC vidējais braukšanas ātrums, kas ir 33,58 km/h;
               
            
                  VPe-P
                  
               
               
                  :
               
               
                  reālās jaudas patēriņš transportlīdzekļiem ar benzīna motoru, kas ir 0,264 1/kWh;
               
            
                  VPe-D
                  
               
               
                  :
               
               
                  reālās jaudas patēriņš transportlīdzekļiem ar dīzeļa motoru, kas ir 0,22 1/kWh;
               
            
                  ηΑ
               
               
                  :
               
               
                  ģeneratora efektivitāte, kas ir 0,67;
               
            
                  CFP
                  
               
               
                  :
               
               
                  pārvēršanas koeficients benzīnam, kas ir 2 330 g CO2/l;
               
            
                  CFD
                  
               
               
                  :
               
               
                  pārvēršanas koeficients dīzelim, kas ir 2 640 g CO2/l.
               
            4.3.   Statistiskās kļūdas aprēķināšana CO2 ietaupījumā
      
      Statistiskā kļūda CO2 ietaupījumā jānosaka divos posmos. Pirmkārt, jaudas kļūdas vērtība jānosaka kā standarta novirze, kas līdzvērtīga ticamības intervālam 68 % apmērā.
      Šajā nolūkā izmanto 4. formulu.
      4. formula 
      kur:
      
                  
                     
               
               
                  :
               
               
                  vidējās aritmētiskās vērtības standartnovirze (W);
               
            
                  xi
                  
               
               
                  :
               
               
                  mērījuma vērtība (W);
               
            
                  
                     
               
               
                  :
               
               
                  vidējā aritmētiskā vērtība (W);
               
            
                  n
               
               
                  :
               
               
                  mērījumu skaits, kas ir 10.
               
            Kļūdu CO2 ietaupījumā aprēķina, izmantojot kļūdu izplatīšanās likumu, kas izteikta 5. formulā.
      5. formula 
      kur:
      
                  ΔCCO2
                  
               
               
                  CO2 ietaupījuma vidējā kopējā kļūda (g CO2/km);
               
            
                  ∂ CCO2
                     /∂P
               
               
                  aprēķinātā CO2 ietaupījuma jutīgums saistībā ar ievades vērtību xi;
               
            
                  ePi
                  
               
               
                  ievades vērtības kļūda (W).
               
            Aizstājot 2. formulu 5. formulā, iegūst 6. formulu, ko izmanto transportlīdzekļiem ar benzīna motoru:
      6. formula 
      kur:
      
                  ΔCCO2
                  
               
               
                  :
               
               
                  kļūda CO2 emisiju ietaupījumā (g CO2/km);
               
            
                  eP
               
               
                  :
               
               
                  kļūda elektroenerģijas patēriņā (W).
               
            Aizstājot 2. formulu 5. formulā, iegūst 7. formulu, ko izmanto transportlīdzekļiem ar dīzeļa motoru:
      7. formula 
      kur:
      
                  ΔCCO2
                  
               
               
                  :
               
               
                  kļūda CO2 emisiju ietaupījumā (g CO2/km);
               
            
                  eP
               
               
                  :
               
               
                  kļūda elektroenerģijas patēriņā (W).
               
            4.4.   Robežvērtības pārbaudīšana
      
      Robežvērtību pārbauda, izmantojot 8. formulu. Minimālā robežvērtība ir 1,0 g CO2/km.
      8. formula 
      kur:
      
                  MT
               
               
                  :
               
               
                  minimālā robežvērtība (g CO2/km);
               
            
                  CCO2
                     
                  
               
               
                  :
               
               
                  kopējais CO2 ietaupījums (g CO2/km, kas jāizsaka ar precizitāti līdz četriem cipariem aiz komata);
               
            
                  
                     
               
               
                  :
               
               
                  CO2 ietaupījuma vidējā kopējā kļūdas vērtība (g CO2/km, kas jāizsaka ar precizitāti līdz četriem cipariem aiz komata).
               
            5.   Ekoinovācijas kods, kas jānorāda tipa apstiprinājuma dokumentācijā
      
      Lai noteiktu ekoinovācijas vispārējo kodu, kurš saskaņā ar Eiropas Parlamenta un Padomes Direktīvas 2007/46/EK (2) I, VIII un IX pielikumu tiks lietots attiecīgajos tipa apstiprinājuma dokumentos, atsevišķais kods, ko izmanto attiecībā uz inovatīvo tehnoloģiju, kas apstiprināta ar šo lēmumu, ir “5”.
      Piemēram, ekoinovācijas kods ekoinovācijas ietaupījumu gadījumā, kurus sertificējusi Vācijas tipa apstiprinātāja iestāde, ir “e1 5”.
      
         (1)  E/ECE/324/Rev.2/Add.111/Rev.3 - E/ECE/TRANS/505/Rev.2/Add.111/Rev.3, 2013. gada 9. janvāris.
      
         (2)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 236, 9.10.2007., 1. lpp.).